Det kom ingen motforslag under representantskapsmøtet, og uttalelsen ble enstemmig vedtatt. Forbundsleder Mette Nord i Fagforbundet, som organiserer kommunalt ansatte, mener norsk økonomi er lite tjent med nok et år med lønnssvekkelse. – Det er en grense for hvor mange år man kan ha reallønnsnedgang. Kjøpekraften svekkes, skatteinntektene går ned. Det har konsekvenser for hele norsk økonomi, sier hun.